OzLabs/hebrew-wiki-articles huggingface dataset:
רובן פליישר

רובן סמואל פליישר (באנגלית: Ruben Samuel Fleischer; נולד ב-31 באוקטובר 1971) הוא במאי, ומפיק טלוויזיה וקולנוע יהודי-אמריקאי. הוא גם עוסק בבימוי והפקת וידאו קליפ של מוזיקה ופרסומות.

==ביוגרפיה==
פליישר נולד לדוד אליוט וקארן לי פליישר, משפחה יהודית-רפורמית.<ref name=pstmag1></ref> אביו היה יהודי-אמריקאי, ואמו התגיירה.<ref></ref>

הוא למד לתואר שני בהיסטוריה באוניברסיטת וסליין .<ref></ref> לאחר מכן עבר לסן פרנסיסקו<ref>[https://www.nytimes.com/2013/01/06/movies/sean-penn-in-ruben-fleischers-gangster-squad.html?pagewanted=all&_r=0 Ruben Fleischer’s ‘Gangster Squad’], New York Times. By Michael Cieply. Published: January 4, 2013. Retrieved February 6, 2013.</ref><ref></ref> ועבד כמתכנת HTML.

== קריירה ==
במקביל לעבודתו כמתכנת, השתתף ככותב זוטר בכתיבת סדרת הטלוויזיה "דוסון קריק". לאחר מכן עזב את עבודתו כמתכנת ועבר לבימוי של סרטוני מוזיקה ופרסומות.

=== קולנוע ===
ב-2009 ביים את סרטו הראשון, "ברוכים הבאים לזומבילנד", שהוקרן לראשונה ב-25 בספטמבר 2009.

ב-12 באוגוסט 2011 יצא סרט נוסף בבימויו, "30 דקות או פחות".<ref></ref>

ב-2013 היה במאי ומפיק דרמת הפשע "יחידת גנגסטרים", המספרת על יחידה טקטית מיוחדת של משטרת לוס אנג'לס הלוחמת במשפחות המאפיה המקומיות.<ref name="budget"></ref>

ב-2014 יצא לאקרנים הסרט שהיה בין מפיקיו סטוץ כפול.

ב-5 באוגוסט 2018 ביים את הסרט ונום, סרט גיבורי-על אמריקאי בלייב אקשן המבוסס על דמות קומיקס באותו השם.<ref></ref>

ב-2019 ביים והפיק את קומדיית הזומבים זומבילנד 2: ירייה כפולה, שהיה סרט המשך לסרט שביים ב-2009, "ברוכים הבאים לזומבילנד".<ref></ref>

בינואר 2019 נמסר כי יביים את הסרט ונום 2, סרט ההמשך לסרט אותו ביים ב-2018, אך ביולי 2019 נמסר כי לא יוכל לביים את הסרט בשל התחייבויות קודמות.

ב-2022 ייצא סרט נוסף בבימויו, "מחוץ למפה", שיהיה בהשראת סדרת משחקי המחשב "Uncharted".

מלבד עבודתו כבמאי, פליישר הפיק שלושה סרטים נוספים: "מחזיקים מעמד שני לילות" (2014), "חנות חדי הקרן" (2017) ו"טריפ רע: מותחים גבולות" (2021).<ref></ref>

פליישר ידוע בכך שישנם שחקנים מסוימים שהוא אוהב ללהק לסרטיו, כשלדוגמה השחקנים אמה סטון, וודי הרלסון וג'סי אייזנברג משחקים בשלושה מסרטיו.

=== טלוויזיה ===
פליישר השתתף גם כבמאי ומפיק בסדרות טלוויזיה רבות, כגון "דיאטת סנטה קלריטה", "רוב וגדול", "בין שני שרכים עם זאק גליפיאנאקיס", "ג'ימי קימל לייב", "עקרת בית אמריקאית", "הסוג הנועז" ועוד.

=== מוזיקה ופרסומות ===
פליישר ביים והפיק סרטוני מוזיקה לאמנים רבים, בהם M.I.A., "Kid Sister", "Electric Six", "Gold Chains" ועוד.

הוא השתתף בבימוי פרסומות לחברות גדולות, כמו "מקדונלד'ס", "סיסקו מערכות", "ברגר קינג", "יורוסטאר", "ESPN" ועוד.

== קישורים חיצוניים ==

== הערות שוליים ==

קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:במאי וידאו קליפים אמריקאים
קטגוריה:במאי וידאו קליפים יהודים
קטגוריה:בוגרי אוניברסיטת וסליאן
קטגוריה:אמריקאים שנולדו ב-1974
בוריסיאקיה

בוריסיאקיה (שם מדעי: Borissiakia) הוא סוג נכחד של מפריט פרסה ממשפחת הכליקותריים הקדומה. הוא חי בסוף תקופת האוליגוקן במרכז אסיה, ומאובניו התגלו במזרח ובדרום קזחסטן. סוג זה הוגדר בשנת 1946 בידי החוקר אלכסיי בוריסיאק , על שמו נקרא. סוג זה כלל מין אחד - Borissiakia betpakdalensis, אשר במקור השתייך לסוג כליקותריום.

הבוריסיאקיה היה יונק אוכל עלים שניזון בדומה לעצלן קרקעי או גורילה מענפים ועלים שגדלו על העצים. הוא היה בעל צוואר ארוך ורגליים קדמיות ארוכות עם 3–4 אצבעות בעלות טפרים מאונקלים כמו של עצלנים שהתכופפו ועזרו לו להוריד את העלים מטה מהעץ. מבנה הלסתות שלו דמה לאלה של סוסיים, אך השיניים עצמם היו חלשות יותר ודמו לשיני הברונתותריומים הכבדים. הוא ניזון כלוחך עלים (Browsing). הרגליים האחוריות היו בעלות שלוש אצבעות בעלות פרסות רחבות בקצותיהם.

הבוריסיאקיה הגיע לאורך של 4 מטרים, לגובה 2.3 מטר ולמשקל של מעל 600 קילוגרם, כך שהיה אחד מהגדולים שבבני משפחתו. גודלו אולי הגן עליו מטורפים אפשריים, ואולי גם טפריו הגדולות. עם זאת הוא נכחד בסוף התקופה כנראה משינויי אקלים גדולים במרכז אסיה.

==קישורים חיצוניים==

קטגוריה:כליקותריים
קטגוריה:יונקים שחיו באוליגוקן באסיה
קטגוריה:מגה-פאונה של הפלאוגן באירואסיה
קטגוריה:מפריטי פרסה שחיו באוליגוקן
קטגוריה:מאובני טקסונים שתוארו ב-1946
Where Were You Last Night

Where Were You Last Night הוא אלבום הבכורה של הזמרת השוודית אנקי באגר.<ref name="DiscoGS Page"></ref> אלבום הבכורה יצא לאור בשנת 1989, על ידי חברת התקליטים תקליטי סונט.<ref name="DiscoGS Page" /> מתוך האלבום יצאו ארבעת הסינגלים "People Say It's in the Air", "I Was Made for Lovin' You", "Where Were You Last Night" ו-"Love Really Hurts Without You".<ref></ref><ref></ref><ref></ref><ref></ref>

עם יציאתו נכנס האלבום אל המקום השלוש עשרה במצעד האלבומים של שוודיה.<ref></ref>

== רקע והפקה ==
האלבום הופק על ידי אנדרס הנסון, אולה האקנסון וטים נורל.<ref name="DiscoGS Page" /><ref></ref> ביפן יצא האלבום ב-21 בדצמבר 1990, שנה לאחר צאתו בשאר העולם.<ref></ref> שיר הנושא של האלבום "Where Were You Last Night", זכה להצלחה בינלאומית, תוך שהגיע אל המקום הרביעי במצעד השירים של שוודיה.

השיר "I Was Made for Lovin' You", הוקלט מחדש על ידי באגר ובמקור שייך ללהקה קיס.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אנקי באגר
קטגוריה:אלבומי בכורה מ-1989
זה מה שחסר לי עכשיו (סדרת טלוויזיה)

זה מה שחסר לי עכשיו (באנגלית: I Am Not Okay with This) היא סדרת טלוויזיה אמריקאית מסוגת דרמת נעורים קומית, המבוססת על רומן גרפי באותו השם מאת .

הסדרה עלתה לשידור בכל הפלטפורמות של שירות הזרמת המדיה "נטפליקס" ב-26 בפברואר 2020.

לסדרה תוכננה עונה שנייה, אולם באוגוסט 2020 נטפליקס ביטלה את הסדרה בעקבות מגפת הקורונה. 

==צוות השחקנים והדמויות==
===ראשי===
* סופיה ליליס - סידני "סיד" נובאק
* סופיה בראיינט - דינה
* ויאט אולף - סטנלי "סטן" בארבר
* קתלין רוז פרקינס - מגי נובאק, אמה האלמנה של סידני
===משני===
* איידן ווייטאק-היסונג - ליאם נובאק, אחיה הצעיר של סידני
* ריצ'רד אליס - בראד לואיס

==סקירה==

==רשימת הפרקים==
===עונה 1===
{|class="wikitable" align="center" style="font-size: 100%;" border="2" cellpadding="4" background: #0160bc
|-
! style="background:#FDC626;"| <font color="black"> מספר פרק
! style="background:#FDC626;"| <font color="black"> מספר פרק בעונה
! style="background:#FDC626;"| <font color="black"> שם הפרק באנגלית
! style="background:#FDC626;"| <font color="black"> שם הפרק בעברית
! style="background:#FDC626;"| <font color="black"> בימוי
! style="background:#FDC626;"| <font color="black"> כתיבה
! style="background:#FDC626;"| <font color="black"> תאריך שידור מקורי
|-
| 1 || 1 || dir="ltr"|Dear Diary... || יומני היקר... || rowspan="7" | ג'ונתן אנטוויסטל || ג'ונתן אנטוויסטל וכריסטי הול || rowspan="7" | 26 בפברואר 2020
|-
| 2 || 2 || dir="ltr"|The Master of One F**k || מלך של ז**ן אחד || כריסטי הול
|-
| 3 || 3 || dir="ltr"|The Party's Over || המסיבה נגמרה || ליז אלוורנלי
|-
| 4 || 4 || dir="ltr"|Stan by Me || הסטן שלי ואני || rowspan="2" | טריפר קלנסי
|-
| 5 || 5 || dir="ltr"|Another Day in Paradise || עוד יום בגן עדן
|-
| 6 || 6 || dir="ltr"|Like Father, Like Daughter || התפוח לא נופל רחוק מהעץ || כריסטי הול
|-
| 7 || 7 || dir="ltr"|Deepest, Darkest Secret || הסוד הכי גדול ואפל || כריסטי הול וג'נה ווסטובר
|}

==הפקה==
===פיתוח===
ב-10 ביוני 2019 נודע כי נטפליקס הזמינה עונה ראשונה בת שמונה פרקים שתתבסס על הרומן הגרפי "זה מה שחסר לי". הסדרה נוצרה על ידי ג'ונתן אנטוויסטל וכריסטי הול, שמשמשים גם כמפיקים בפועל לצדם של שון לוי, דן לוין, דן כהן וג'וש בארי. עונתה הראשונה של הסדרה עלתה לשידור ב-26 בפברואר 2020.

נטפליקס חידשה את הסדרה לעונה שנייה, אולם באוגוסט 2020 ביטלה את הסדרה עקב נסיבות הקשורות במגפת הקורונה.

===ליהוק===
לצד ההכרזה על הפקת הסדרה, הוכרז כי סופיה ליליס, סופיה בראיינט, ויאט אולף וקתלין רוז פרקינס יככבו בצוות השחקנים הראשי של הסדרה, כאשר איידן וייטאק-היסונג וריצ'רד אליס יצטרפו לצוות השחקנים המשני.
===צילומים===
צילומי הסדרה החלו בפיטסבורג במהלך יוני 2019.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:סדרות נעורים אמריקאיות
קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה שמבוססות על קומיקס
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שבוטלו מבלי שהעלילה הסתיימה
From the Heart

From the Heart (בעברית: מתוך הלב) הוא אלבום האולפן השני של הזמרת השוודית אנקי באגר.<ref name=":0"></ref> האלבום יצא לאור בשנת 1993, על ידי חברת התקליטים תקליטי סונט.<ref name=":0" /> מתוך האלבום יצאו הסינגלים: "If You're Alone Tonight", "Every Day Every Hour", "Bang Bang", "The Way I Dream About You", "When I Call Your Name" ו-"".<ref name=":1"></ref>

עם יציאתו נכנס האלבום אל המקום החמישים במצעד האלבומים של שוודיה.<ref></ref>

== רקע ==
בשנת 1991, הוציאה באגר את שיר הסינת'פופ "If You're Alone Tonight" כסינגל הראשון מתוך האלבום.<ref></ref> בשנת 1992, הוציאה את שיר היורופופ "Every Day Every Hour", כסינגל השני מתוך האלבום.<ref></ref> בשנת 1993, הוציאה את השיר "Bang Bang", כסינגל שלישי מהאלבום ואת שאר הסינגלים הנוספים.<ref name=":1" />

האלבום מכיל בתוכו שירים בסגנונות שונים כדוגמת סגנון הסינת'פופ והיורופופ.<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אנקי באגר
המסלקה הפנסיונית

סמליל המסלקה הפנסיונית
המסלקה הפנסיונית היא מערכת מידע מרכזית בישראל, שיזם משרד האוצר ומופעלת על ידי חברת "סוויפטנס", כדי לאפשר העברת מידע מלא לגבי כלל החסכונות הפנסיוניים של העובדים במשק.

== הקמה ==
המסלקה הוקמה בשנת 2013. היא מבוססת על מערכת המידע שבנתה חברת נס טכנולוגיות, ומופעלת על ידי חברה בת שהוקמה לשם כך, "סוויפטנס". 

המסלקה נועדה להגביר את יעילות ודיוק הפעולות בתחום החסכונות הפנסיוניים והביטוחים הנלווים להם של כלל בעלי החסכונות הפנסיוניים - שכירים עצמאים ואחרים, להוריד עלויות, ולהנגיש ייעוץ פנסיוני לכלל האוכלוסייה. בתחילה הייתה ספקנות לגבי יכולתה של המסלקה לתפוס מקום משמעותי בעבודת סוכני הביטוח והחוסכים, אולם השימוש במסלקה הפך לכלי מרכזי בפעילות בענף.

== פעילות במסלקה ==
המסלקה מרכזת מידע מכ-100 חברות ביטוח ובתי השקעות בהיקף של כ-1.4 טריליון ש"ח ועד היום עשו בו שימוש יותר מ-600 אלף חוסכים. המסלקה מאפשרת לסוכני ביטוח ולעובדים המפרישים כספים לביטוח חיים, ביטוח נכות, קרן פנסיה, ביטוח מנהלים, קופת גמל וקרן השתלמות לקבל את המידע על כל חסכונותיהם ובכלל זה סכומי הצבירה, גובה דמי הניהול, כיסויים ביטוחיים, תשואות ועוד.

קבלת מידע על ידי המבוטח נעשית באמצעות רישום למסלקה הפנסיונית באתר האינטרנט של החברה וקבלת קוד אימות, שבאמצעותו ניתן להגיש בקשה לקבלת מידע על החסכונות. הבקשה מועברת באופן ממוכן ומיידי לכל חברות הביטוח, הפנסיה והגמל, ועל פי תקנות משרד האוצר על הנתונים להתקבל בטווח של עד 3 ימי עסקים.

קבלת מידע על ידי סוכן או יועץ או גוף מוסדי נעשית באמצעות ייפוי כוח המתקבל מהחוסך, וכל התקשרות בינם לבין החוסך חייבת על פי התקנות להתחיל בקבלת מידע מלא אודותיו.

המסלקה הפנסיונית מסוגלת להעביר לא רק מידע פנסיוני אלא גם לסלוק כספים, כך שהעברות כספי פנסיה וביטוחים על ידי המעסיק בעבור עובדיו יכולים לעבור גם הם דרך המסלקה ישירות לקופות העובדים.

כל פעולה במסלקה, בין אם מדובר על קבלת מידע, העברת מסמכים או העברת כספים כרוכה בתשלום. התעריף מפוקח ונקבע על ידי משרד האוצר.

== קישורים חיצוניים ==
* 
* [https://mof.gov.il/hon/Agents-and-Consultants/Pages/PensionSavingGuide_chapter9.aspx המסלקה הפנסיונית] באתר משרד האוצר

==הערות שוליים==

קטגוריה:ביטוח פנסיוני בישראל
קטגוריה:משרד האוצר
קטגוריה:סליקה
טילוצפלוניקס

טילוצפלוניקס (שם מדעי: Tylocephalonyx; מילולית: "ראש עבה בעל טפרים") הוא סוג נכחד של מפריט פרסה ממשפחת הכליקותריים, אשר חי בערבות אמריקה הצפונית בתקופת המיוקן שלפני 15.97-13.6 מיליון שנה מזמננו. הוא הוגדר ב-1979 ובסוג זה נכלל מין אחד - Tylocephalonyx skinneri. הממצאים התגלו במספר אזורים, ביניהם בתצורה "Sheep Creek Formation" בנבדה וב-"Split Rock vertebrate fauna" בויומינג. ממצאים נוספים התגלו באורגון, יוטה, מונטנה וקולורדו.

הטילוצפלוניקס היה קרובם של המורופוס ושל האנכילותריום והשתייך כמותם לתת-המשפחה Schizotheriinae. הוא היה יונק מוצק וחסון בגובה 1.8 מטר ומשקל של 600 ק"ג בממוצע. הוא היה בעל גולגולת מחוזקת דמוית "קסדה" של דינוזאורים ממשפחת הפכיצפלוזאוריים. ייתכן שהוא השתמש בכיפתו המוזרה להילחם ביריבים בצורה דומה או לפחות בדומה לכמה מיני פריים ואיילים בעלי מצח נוקשה. כמו שאר הכליקותריים הוא היה בעל זרועות רחבות ובקצוותיהם בלטו טפרים מאונקלים שאיתם תלש ענפים ועלים מהצמחייה שסביבו.

==קישורים חיצוניים==
* [http://fossilworks.org/cgi-bin/bridge.pl?a=taxonInfo&taxon_no=43089 טילוצפלוניקס], באתר fossilworks 

קטגוריה:כליקותריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1979
קטגוריה:מפריטי פרסה שחיו במיוקן
Flashback (אלבום)

Flashback #01 (בעברית: פלשבק #01) הוא אלבום להיטים הראשון של הזמרת השוודית אנקי באגר.<ref name=":0"></ref> אלבום הלהיטים יצא לאור בשנת 1995, על ידי חברת התקליטים תקליטי סונט.<ref name=":0" /> בתוך אלבום הלהיטים נכללים מיטב להיטיה של באנגר.<ref name=":0" />

בנוסף לכך, כלל אלבום הלהיטים את להיטה הגדול ביותר "Where Were You Last Night", שיצא בשנת 1989.<ref name="discogs.com"></ref>

== רקע ==
בשנת 1989, הוציאה את אלבום הבכורה שלה Where Were You Last Night, שזכה להצלחה, תוך שיצאו מתוכו סינגלים מצליחים כדוגמת "Where Were You Last Night" ו-"I Was Made For Loving You".<ref name="discogs.com"/><ref></ref> באלבום נכלל גם הלהיט "People Say It's In The Air".<ref></ref>

בהמשך, הוציאה את אלבומה השני From the Heart, ולבסוף הוחלט לאגד את השירים מתוכם לאלבום להיטים אחד: Flashback #01.<ref name=":0" /><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אנקי באגר
יחסי אוסטרליה–פקיסטן

יחסי אוסטרליה–פקיסטן הם היחסים הבילטרליים בין אוסטרליה לפקיסטן. היחסים בין המדינות היו ידידותיים, כאשר נשיא פקיסטן פרבז מושארף ביקר באוסטרליה בשנת 2005 <ref></ref> וראש ממשלת אוסטרליה, ג'ון האוורד, ביקר בפקיסטן בשנת 2005, בעקבות רעידת האדמה בקשמיר שנערכה ב-2005, אשר מוקדה היה באזורים הצפוניים של פקיסטן. הוא גם הודיע על 500 מלגות חדשות לסטודנטים פקיסטנים ללמוד באוסטרליה. <ref></ref>

על פי סקר השירות העולמי של ה-BBC ב–2013, 10% מהאוסטרלים ראו את ההשפעה הפקיסטנית באופן חיובי, כאשר 79% הביעו דעה שלילית. <ref>[http://www.globescan.com/images/images/pressreleases/bbc2013_country_ratings/2013_country_rating_poll_bbc_globescan.pdf 2013 World Service Poll] BBC</ref>

== יחסי סחר ==
יצוא פקיסטן לאוסטרליה הגיע לשיאו בשנת 2011 כשהוא הגיע ל-167 מיליון דולר, ואילו היבוא באותה תקופה הגיע ל-437 מיליון דולר. שתי המדינות התחייבו להעלות את הסחר הבילטרלי למיליארד דולר, תוך כמה מאמצים מתואמים ברמה הציבורית והפרטית.

== הסכם נגד טרור ==
במהלך ביקורו של מושארף בשנת 2005, חתמו שתי המדינות על הסכם נגד טרור שהיה הסכם בין פקיסטן לאוסטרליה בלחימה בטרור, שנשאר בעיה גלובלית רחבה. התזכיר אפשר אימונים משותפים בין כוחות הביטחון הפקיסטנים לאוסטרליה וכן שיתוף מודיעין רגיש.

== תוכנית השותפות לפיתוח אוסטרליה-פקיסטן ==
שתי המדינות בעבר שיתפו פעולה בשיחות ובפעולות בנושא מיזמים משותפים הנוגעים לחקלאות, חלב, בעלי חיים וכרייה. אוסטרליה מספקת מלגות לסטודנטים פקיסטניים מדי שנה ללמוד באוסטרליה. מעל 500 מלגות ניתנו לסטודנטים פקיסטניים עבור לימודי התמחות באוסטרליה. <ref></ref>

== אוסטרלים פקיסטנים ==
על פי מחלקת ההגירה והאזרחות של ממשלת אוסטרליה, במפקד האוסטרלי ב-2011 נאמר כי היו באוסטרליה 30,221 ילידי פקיסטן, עלייה של 77.8 אחוזים ממפקד 2006. התפלגות 2011 של מדינה ושטח הראתה כי בניו סאות' ויילס היה המספר הגדול ביותר, עם 13,382, ואחריה ויקטוריה (9187), אוסטרליה המערבית (2521) וקווינסלנד (2357). לפי שגרירות פקיסטן בקנברה, מספרם של הפקיסטנים באוסטרליה קרוב יותר ל-70,000 מכיוון שמחלקת ההגירה והאזרחות אינה כוללת את ילדי הפקיסטנים שנולדו באוסטרליה. <ref>Department of Immigration and Citizentship, Government of Australia, http://www.dss.gov.au/sites/default/files/documents/02_2014/pakistan.pdf </ref> <ref>[http://www.sbs.com.au/yourlanguage/urdu/highlight/page/id/387166/t/High-Commissioner-Addressing-Community-Concerns/ High Commission of Pakistan] SBS Radio Message (Urdu)</ref>

== יחסי צבא ==
גם אוסטרליה וגם פקיסטן היו חלק מהגרסה הדרומית-מזרחית של נאט"ו בשם SEATO, הידועה גם כהסכם הגנה הדדית. <ref>https://news.google.co.nz/newspapers?id=wQQkAAAAIBAJ&sjid=ByQEAAAAIBAJ&pg=3428,3791179&dq=seato+new+zealand+pakistan&hl=en </ref> שתי המדינות ניהלו שיחות ביטחוניות וביטחוניות מאז 2006. דיאלוג האבטחה על מסלול 1.5 התחיל בשנת 2010. בשיחות מעורבות שתי הממשלות, בעוד שבדיאלוג המסלול 1.5 מעורבים מספר מקבלי החלטות מרכזיים ומיכלי חשיבה משני הצדדים. שיתוף הפעולה הביטחוני גדל במידה ניכרת כתוצאה משני המנגנונים. מוקד שיתוף הפעולה היה בתוכניות אימונים. <ref></ref>

== יחסי ספורט ==
שתי המדינות ידועות במיוחד בזכות ההיסטוריה הספורטיבית הארוכה שלהן בקריקט, והתחרויות בין הצדדים הלאומיים שלהן. <ref></ref>

== קישורים חיצוניים ==

== הערות שוליים ==
Metsä

Metsä (ביפנית: メッツァ) הוא פארק שעשועים המוקדש כולו לסדרת ספרי הילדים "המומינים" מאת טובה ינסון.

הפארק ממוקם בתחום העיר האנו אשר במחוז סאיטאמה שביפן. פארק השעשועים נפתח רשמית בשנת 2019. הפארק משתרע על פני כ-187,000 מ"ר.

זהו פארק השעשועים הראשון של המומינים שנפתח מחוץ לפינלנד.

פירוש שם הפארק הוא יער בפינית.

== קישורים חיצוניים ==

* 

קטגוריה:המומינים
קטגוריה:פארקי שעשועים באסיה
קטגוריה:קאנטו
קטגוריה:יפן: אטרקציות תיירותיות
פלגיולופוס

פלגיולופוס (שם מדעי: Plagiolophus) הוא סוג נכחד יונק צמחוני קדום שהשתייך לסדרה מפריטי פרסה, בה כלולים הסוסים, הטפירים והקרנפים המודרניים. יונק זה היה קטן מהם, והוא חי ביערות של מערב אירופה במשך תקופת האאוקן עד האוליגוקן שלפני 45 עד 30 מיליון שנה מזמננו. הוא הוגדר לראשונה ב-1847 ונכללו בו מספר מינים, חלקם עברו מהסוג Leptolophus ומהסוס הירקותריום. מרבית הממצאים הגיעו מצרפת וגרמניה.

הפלגיולופוס היה יונק קדום בעל ארבע פרסות דקות לרגליו הקצרות והוא השתנה בגודלו ממשקל של 10 קילוגרם עד ל-150 קילוגרם, אצל המינים הגדולים. היה לו צוואר ארוך וחזק והלסתות שלו היו נמוכות ובעלות מלתעות צרות וקוטביות אחת מהשנייה ושיניים טוחנות במרווח גדול מהם. השיניים דמו לשיני הפרופלאותריום - אחד מראשוני הסוסים והם דמו גם ללסתות ההירקותריום ממשפחת הפלאותריומיים. כמה מהחוקרים סוברים שהשתייך למשפחה האחרונה.

יונק זה עבר מהתמחות של צמחייה רכה לתזונה מעורבת של צמחייה ולבסוף ניזון בצורה דומה לכמה מראשוני הסוסיים מעשבים וצמחים קשיחים יותר שהחלו לשגשג במרחבי אירופה בד בבד עם הכחדת היערות והפאונה ששררה בהם, כשהוא פיתח חלל מוח רחב יותר להתאמה לסביבתו. עם זאת לבסוף הוא נכחד כתוצאה מתחרות, שינויי אקלים וטורפים חדשים מפותחים שצדו ברחבי אירופה.

==קישורים חיצוניים==

קטגוריה:בעלי חיים שתוארו ב-1847
קטגוריה:טקסונים שתוארו בידי אוגיסט פומל
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
קטגוריה:יונקים שחיו באאוקן באסיה
קטגוריה:מגה-פאונה של הפלאוגן באירואסיה
הוצ'קיס ארטואה

הוצ'קיס ארטואה (בצרפתית: Hotchkiss Artois, קרוי גם: הוצ'קיס ארטואה 864 S49) היא מכונית סלון מתוצרת יצרנית הרכב הצרפתית Hotchkiss חברת בת של Hotchkiss et Cie אשר יוצרה בין השנים 1948–1950 בצרפת

=="הוצ'קיס גרגואר"==

* "הוצ'קיס ארטואה" הוצג לראשונה בתערוכת הרכב בפריז באוקטובר 1948 כתחליף ל"מוצ'קיס 864"
* יוצרו כ-2,000 יחידות.
* 4 דלתות - סדאן.
* נוסעים: 5.
* מנוע קדמי.
* מנועים: 4 צילינדרים, 6 צילינדרים.
* סוג הנעה: הנעה אחורית.
* מנוע 4 צילינדרים שיקף את יחסי הדחיסה הגבוה יותר שהתאפשר עם הופעתם האיטית של דלקים אוקטן גבוהים יותר לאחר מלחמת העולם השנייה
* מתלה קדמי עצמאי ייצג התקדמות על פני סידור הציר הקדמי הנוקשה של הדגם הקודם
* בשנת 1949 דגם "הוצ'קיס ארטואה" עבר מתיחת פנים קלה שכללה מיקום מחדש של פנסי האורות בקדמת המכונית

== תמונות ==
<gallery mode="packed" heights="120">
קובץ:1949 Hotchkiss 864 S49 "Artois".jpg | "הוצ'קיס ארטואה" דגם "864 S49", שנת 1949
קובץ:1950 Hotchkiss 864 S49 Artois.jpg | "הוצ'קיס ארטואה" דגם "864 S49", שנת 1950
קובץ:1949Hotchkiss864S49Artois IMG 0214.jpg| "הוצ'קיס ארטואה" דגם "864 S49", שנת 1949
קובץ:1949 Hotchkiss 864 S49 'Artois'.jpg| "הוצ'קיס ארטואה" דגם "864 S49", שנת 1949
</gallery>

<gallery mode="packed" heights="120">
קובץ:1949 Hotchkiss 864 S 49 Artois IMG 0212 - Flickr - nemor2.jpg| "הוצ'קיס ארטואה" דגם "864 S49", שנת 1949 - מבט על לוגו היצרן הממוקם מעל מכסה הרדיאטור
</gallery>

==ראו גם==
* הוצ'קיס גרגואר
* הוצ'קיס M201
* הוצ'קיס אנז'ו

==קישורים חיצוניים==

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1948
קטגוריה:מכוניות צרפתיות
ארטואה
The Jacksons Live!

!The Jacksons Live הוא אלבום הופעה של להקת הג'קסונים, שיצא לאור בנובמבר 1981 על ידי חברת אֶפּיק. האלבום הוקלט במהלך הופעות שהתקיימו במסגרת סיבוב ההופעות Triumph. האלבום הכפול הכיל שירים שהוקלטו במהלך הופעות בבאפלו, אטלנטה, פיטסבורג, פרובידנס וניו יורק סיטי בחודשים יולי–אוגוסט של אותה שנה. מכירות האלבום הגיעו לשני מיליון עותקים ברחבי העולם.

המופע כלל שירים מהאלבום Triumph שיצא שנה קודם לכן, שני שירים מהאלבום Destiny, מחרוזת להיטים מתקופת מוטאון וחמישה שירים מאלבום הסולו של מייקל ג'קסון Off the Wall.

המגזין רולינג סטון החשיב את המופע כאחד מ-25 המופעים הטובים בין השנים 1967–1987.

==רשימת השירים==

==קישורים חיצוניים==

* [https://open.spotify.com/album/2lMwxZTK0hI1m30PiuOwxf The Jacksons Live!] ברשת ספוטיפיי

קטגוריה:אלבומי חמישיית הג'קסונים
קטגוריה:אלבומי הופעה באנגלית
קטגוריה:אלבומי חברת אפיק רקורדס
יהדות מוינשט

החכם (שוחט) מ[[מוינשט, ציור של שטפאן לוקיאן]]
קיימות עדויות לכך שראשיתה של יהדות מוינשט היא במחצית הראשונה של המאה ה-18. יעקב פסנתיר מצא בבית העלמין הישן של מוינשט מצבה מ-1840 והאדריכל ע. ארנט מצא שתי מצבות מהשנים 1748 ו-1787. התיישבות היהודים במקום כרוכה במציאת מקורות של נפט גולמי, שהיהודים היו הראשונים בניצולם. היישוב מוינשט עצמו נוסד ב-1781.

== העלייה הראשונה ==
[[דוד שוב]]
בשנת 1882, לאחר קונגרס פוקשאן, הקונגרס הראשון של חובבי ציון, החליטה קבוצה של 30 משפחות חסידים מהעיר מוינשט ברומניה, לעלות לארץ ישראל ולעסוק בחקלאות. הם שלחו את נציגם, דוד שוב, אליו הצטרף האיכר דוד בוקששתר, לאתר מקום מתאים להתיישבות.

ב-24 ביולי 1882 רכש דוד שוב, כנציג חבורה יישוב ארץ-ישראל על ידי עבודת אדמה, את הקרקעות שהיו חלק מאדמות גיא אוני ואדמות נוספות מהכפר ג'עוני. בחודש אוגוסט 1882, יצאה האוניה "טטיס" מנמל גאלאץ ועליה עשרות משפחות נוספות. במהלך ההפלגה פרץ סכסוך על רקע דתי בין הנוסעים - יהודי מוינשט היו קפדנים יותר במצוות הדת מיהודי גאלאץ - לכן נפרדו הקבוצות. מרבית יוצאי מוינשט ירדו בחוף ביירות ובמסע רגלי בעזרת חמורים ופרדות הגיעו לצפת וממנה לגיא אוני. הם החליטו לשנות את שם המקום לראש פינה וזו הייתה פתיחת העלייה הראשונה.

== ארגון הקהילה ==
הקהילה היהודית במוינשט התארגנה ב-1885 והיא כללה חמישה בתי כנסת, מקווה טהרה, בית ספר לבנים, שנוסד ב-1893 ובית ספר לבנות, שנוסד ב-1896. בשלהי המאה ה-19 נוסדו במוינשט החברות "אהבת אחים" ו"דגל האחווה", שנועדו לסייע לעניים ולחולים. קמו גם שתי חברות סיוע של נשים בשמות Alinarea ו-Sprijinul, שניסו לעזור ליולדות ולכלות עניות

רב הקהילה במאה ה-19 היה הרב יוסף אריה זילברמן. לאחר שבני מוינשט ייסדו את ראש פינה, הם מינו את הרב זילברמן לרבה הראשון. 

בתחילת המאה ה-20 המצב הרוחני בעיר נעשה גרוע. הרב בצלאל זאב שפרן מבכה בתשובתו, שנכתבה בעקבות העובדה שבית הספר היהודי לבנות בעיר פעל גם בשבתות, ולימד בו רווק יהודי חילוני צעיר: <ref>שו"ת הרב"ז (מהדורה חדשה), חלק אורח חיים, סימן מח</ref>.

== תקופת מלחמת העולם השנייה ==
ב-15 ביולי 1941, לאחר שרומניה, יחד עם גרמניה הנאצית, פתחה במלחמה נגד ברית המועצות, יהודי מוינשט הצטוו לעזוב את היישוב תוך שלושה ימים ולעבור לבקאו. השלטונות לקחו 15 עד 20 גברים מבין יהודי מוינשט כבני ערובה להתנהגות יתר היהודים. בני הערובה העצורים הוחלפו מדי פעם ונשלחו לעבודות כפייה.

בסיום המלחמה שבו למוינשט רק 80 משפחות יהודיות והם מצאו את בתיהם הרוסים ורכושם שדוד.

== דמוגרפיה יהודית במוינשט ==
{|class="toccolours" border="0" cellpadding="3" style=" margin: 0 1em 1em 0;"
|- bgcolor="#87cefa"
| השנים ||מספר היהודים במוינשט||אחוז מתוך האוכלוסייה
|-
| 1820 || 42 משלמי מיסים ||
|-bgcolor="#efefef"
| 1831 || 193 ||
|-
| 1885 || 500 משפחות ||
|-bgcolor="#efefef"
| 1899 || 2,398 || 50,6 ||
|-
| 1910 || 2,141 ||
|-bgcolor="#efefef"
| 1930 || 1,761 || 26,6 ||
|-
| 1941 || 1,325 || 19,8 ||
|-bgcolor="#efefef"
| 1942 || 1 ||
|-
| 1947 || 480 ||
|-bgcolor="#efefef"
|}

==הערות שוליים==

מוינשט
פרוקופי קובאל

שמו של פרוקופי קובאל מונצח על קיר הכבוד לחסידי אומות העולם ביד ושם
פרוקופי יוספוביץ' קובאל (ברוסית: Прокопий Иосифович Коваль ; נולד ב-1886) היה רופא שיניים אוקראיני, מחסידי אומות העולם, שהציל במלחמת העולם השנייה שלושה יהודים ממוות בידי הנאצים.<ref name=":0"></ref>

==ביוגרפיה==

פרוקופי נולד בשנת 1886 במחוז קייב, שבאוקראינה, ולאחר מכן גר בוולדיווסטוק. לאחר השלמת לימודיו התיכוניים, החל לעבוד במרפאת שיניים. הוא התחתן והביא לעולם שני ילדים. פרוקופי נעצר על ידי הנ.ק.ו.ד. ב-25 ביולי 1938 מסיבה לא ידועה, ולאחר כשנה כשתיקו ניסגר, הוא שוחרר ונשלח לעיירה אוצ'קקן באזור הרי הקווקז לשיקום. פרוקופי התגורר באוצ'קקן עד שנת 1945, ואז שב לוולדיווסטוק. תאריך מותו לא ידוע.<ref name=":1">תיק M.31.2/11986, חסיד אומות העולם פרוקופי קובאל, ארכיון יד ושם</ref>

== פעילות בתקופת השואה להצלת יהודים ==
ב-16 באוגוסט 1941, יצאה הרכבת האחרונה מדניפרופטרובסק, לפני כיבוש העיר על ידי כוחות הוורמאכט ב-25 באוגוסט. על הרכבת עלו פולינה פאקול, בתה - סבטלנה, ואמה - ליובוב. כעבור מספר ימים הרכבת נעצרה, והן הובאו בכרכרות סוסים לעיירה אוצ'קקן באזור. פולינה מצאה עבודה כמורה להיסטוריה וגאוגרפיה בבית ספר בעיירה, בה התגורר פרוקופי קובאל, שעבד בבית החולים המקומי.<ref name=":1" />

לאחר שנודע לפולינה על כיבוש דניפרופטרובסק, היא ניסתה לחפש דרך לברוח עם משפחתה מזרחה, אך נאלצה להישאר באוצ'קקן. באותה תקופה, עברה בעיירה שמועה שהנאצים יחוסו על חייהם של יהודים שנשואים לגויים. פרוקופי הציע לפולינה ולמשפחתה לעבור לגור בדירתה ולרשום נישואים פיקטיביים. פולינה הסכימה, והמשפחה עברה לדירתו. פרוקופי חפר בור בחדרו וכיסה אותו בעזרת קרשים וארון. הבור יועד לסבטלנה וליובוב שמצאו בו מסתור למשך כשנה, כשפרוקופי ופולינה מספקים להם שאריות מזון. כחודש לאחר שהנאצים הגיעו לאוצ'קקן, הם מינו נציג יהודי מהאזור והורו לו לערוך מפקד אוכלוסין לכל היהודים באזור קיסלובודסק לצורך סימונם בטלאי צהוב ורישומם. באוגוסט 1942, החלו הנאצים להוציא את היהודים להורג, על פי רשימות אלו. פולינה ומשפחתה לא נרשמו במפקד והסתתרו בדירתו של פרוקופי, וכך ניצלו חייהם.<ref name=":1" />

== לאחר המלחמה ==
עם סיום המלחמה, פרוקופי שב לוולדיווסטוק, והמשיך לשמור על קשר מכתבים עם פולינה. לאחר זמן, עקבותיו נעלמו. פרוקופי נפטר בתאריך ובנסיבות לא ידועים. ב-1945 עברו פולינה ומשפחתה לחרקוב והמשיכו בשגרת חייהם. ליובוב נפטרה ב-30 ביוני 1969, וב-1996 עלו פולינה וסבטלנה לישראל. פולינה נפטרה מסרטן שלושה חודשים לאחר מכן, ב-25 ביולי, והיא הובאה למנוחות בעיר באשקלון.<ref name=":1" />

== הכרה והנצחה ==
בעקבות פנייה של סבטלנה לארגון יד ושם, התקבלה בקשתה, וב-2011, הוכר פרוקופי קובאל כחסיד אומות העולם, ושמו צורף לקיר הכבוד שבגן חסידי אומות העולם ביד ושם.<ref name=":0" />

== הערות שוליים ==

קטגוריה:אוקראינים חסידי אומות העולם
קטגוריה:רופאי שיניים
קטגוריה:אוקראינים שנולדו ב-1886
יחסי ארגנטינה–רוסיה

נשיא רוסיה [[ולדימיר פוטין (מימין) עם נשיאת ארגנטינה כריסטינה פרננדס (משמאל), אפריל 2015]]
יחסי ארגנטינה–רוסיה הם יחסי החוץ בין ארגנטינה והפדרציה הרוסית. היחסים הדיפלומטיים בין שתי המדינות כוננו ב-22 באוקטובר 1885.

== היסטוריה ==
יחסים לא רשמיים בשנות העשרים הושפעו מאוד מפרשיות פנים ארגנטינאיות בשנות ה-20<ref></ref>. ברית המועצות כוננה יחסים דיפלומטיים רשמיים עם ארגנטינה ב-5 ביוני 1946.

באפריל 2010 חגגו שתי המדינות 125 שנה של יחסים הדדיים, ודמיטרי מדבדב ערך את הביקור הראשון של ראש מדינה רוסי בארגנטינה.

ביולי 2014, נשיא רוסיה ולדימיר פוטין, ביקר בארגנטינה, חתם על הסכם שיתוף פעולה בתחום אנרגיה גרעינית עם עמיתתו הארגנטינאית כריסטינה פרננדס<ref></ref>.

באפריל 2015, נשיא רוסיה, ולדימיר פוטין, תמך בפומבי בכריסטינה פרננדס וטענות ארגנטינה לאיי פוקלנד<ref></ref>. הנשיא פוטין נמצא כעת בהסכמים על החכרת 12 מטוסי קרב סוחוי Su-24 לבואנוס איירס, בתמורה לבקר וחיטה<ref></ref>.

לאחר עליית מאוריסיו מאקרי לשלטון בדצמבר 2015, ארגנטינה פנתה מהמדיניות הבינלאומית הנייטרלית של הממשל הקודם כלפי רוסיה, וחיפשה במקום זאת קשר הדוק יותר עם מערב אירופה וארצות הברית. קשר זה התערער לאחר (2018). בעקבות ניצחון אלברטו פרננדס וכריסטינה פרננדס דה קירשנר בבחירות הכלליות בשנת 2019 במדינה, חזרו בהדרגה לקדמותם היחסים הנייטרלים והידידותיים בנוגע לעמדתה כלפי רוסיה בזירה הבינלאומית.

בפברואר 2022 נפגש נשיא ארגנטינה אלברטו פרננדס עם ולדימיר פוטין, נשיא רוסיה, וציין את הצורך הדחוף של ארגנטינה להשתחרר מהסתמכות על ארצות הברית, ובמקומה לפתח שיתוף פעולה כלכלי עם רוסיה.

== נציגויות דיפלומטיות ==
ארגנטינה מחזיקה ברוסיה שגרירות במוסקבה בלבד. מאידך רוסיה מחזיקה בארגנטינה שגרירות בבואנוס איירס וקונסוליה כללית באוברה.

== קישורים חיצוניים ==

== הערות שוליים ==
איקר אונדבארנה

איקר אונדבארנה מרטינס (בספרדית: Iker Undabarrena Martínez; נולד ב-18 במאי 1995) הוא כדורגלן ספרדי-בסקי המשחק בעמדת הקשר בלגנס.

==קריירה==
אונדבארנה נולד בחבל הבסקים שבספרד. הוא החל לשחק כדורגל במחלקות הנוער של אתלטיק בילבאו בשנת 2005.

בעונת 2012/2013 החל לשחק באחת מקבוצות המילואים של המועדון, בסקוניה, ששיחקה בליגה הרביעית.

ב-28 בנובמבר 2012 ערך את הופעתו היחידה בקבוצת הבכירה של המועדון בניצחון קבוצתו 2–0 על הפועל עירוני קריית שמונה במסגרת שלב הבתים של הליגה האירופית.<ref>[http://www.uefa.com/uefaeuropaleague/season=2013/matches/round=2000356/match=2010004/index.html Athletic post comfortable Kiryat Shmona win]; UEFA.com, 28 November 2012</ref>

בעונת 2013/2014 עבר לשחק בקבוצת המילואים אתלטיק בילבאו ב', וסייע לה לעלות בתום העונה לליגה השנייה.<ref></ref><ref></ref><ref></ref> עקב פציעות רבות, מקומו בהרכב נלקח לטובת מיקל וסגה.

ב-13 בפברואר 2016 סבל מקרע ברצועה הצולבת הקדמית ברגל שמאל,<ref></ref> והושבת לשמונה חודשים.<ref></ref>

בתחילת עונת 2017/2018 קרע את הרצועה הצולבת ברגל ימין.<ref></ref><ref></ref>

ב-1 ביולי 2018 שוחרר מהמועדון לאחר 13 עונות.<ref></ref>

ב-3 ביולי 2018 עבר בהעברה חופשית לטנריפה מהליגה השנייה, וחתם על חוזה לשלוש עונות.<ref></ref>

באוגוסט 2021 עבר בהעברה חופשית לטונדלה מליגת העל הפורטוגלית.

==קישורים חיצוניים==

==הערות שוליים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:כדורגלני אתלטיק בילבאו
קטגוריה:כדורגלני טנריפה
קטגוריה:כדורגלני טונדלה
קטגוריה:כדורגלני לגנס
קטגוריה:ספרדים שנולדו ב-1995
דבורה קיציס

דבורה קיציס-גוטמן (נולדה בכ"ו בשבט תשל"ג, 29 בינואר 1973) היא שדרנית ואשת-רדיו ישראלית. עורכת תחום המוזיקה-היהודית בכאן מורשת ומשדרת בתחנה את התוכניות "מורשת חי" ו"שיר השירים".

==ביוגרפיה==

נולדה בירושלים, נכדת הרב אליהו כי טוב.

=== ברדיו ===
את דרכה ברדיו הישראלי התחילה קיציס בשנת 1998, כשערכה את המצעד החסידי במחלקה לשידורי מורשת ברשת א' בתוכנית הרדיו "כי טוב הזמר" אותה הגיש הקריין דן כנר. בשנת 2000, עם הקמת תחנת רשת מורשת במסגרת רשות השידור, החלה לשדר באופן קבוע את רצועת המוזיקה של התחנה שנקראה "שירים ביחד", וכן את התכנית "שירים לקראת שבת" בימי שישי בבוקר.

ברשת גימל הגישה את רצועת המוזיקה היהודית במוצאי שבת (בתוכנית "מלווה מלכה" שנקראה אחר כך בשם "מילים מהמקורות").

במאי 2017 עברה ל"תאגיד השידור הציבורי" ל"כאן מורשת" – בה היא מגישה את הרצועה היומית "שיר השירים" ומשמשת בתפקיד עורכת המוזיקה של התחנה.

==חיים אישיים==
קיציס נשואה לעידו גוטמן והם מתגוררים במושב עמינדב.
==קישורים חיצוניים==
*

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:נשות המושב
קטגוריה:מועצה אזורית מטה יהודה: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973
משה קזיס

הרב משה קזיס (מהר"ם קזיס; בערך 1550 – 2 בספטמבר 1617, כ"ב באב ה'שע"ז) היה מפרשני התלמוד, רב ביהדות מנטובה.

==ביוגרפיה==
נולד בערך בשנת 1550 במנטובה לאביו הרב שמואל בן משה מחשובי רבני העיר. למד תורה מפי הרמ"ע מפאנו, וב-11 בינואר 1586 הוסמך לרב. בנובמבר 1588 נשלח יחד עם אחרים לרומא להשתדל עבור הקלות בצנזורה על ספרים עבריים. מתלמידיו המפורסמים – אברהם הרופא פורטלאונה, ואחיינו ידידיה שלמה רפאל נורצי בעל מנחת שי.

==חיבוריו==
הרב קזיס כתב מספר חיבורים ובהם חידושים על תלמוד בבלי מסכתות שבת, ראש השנה, סוכה, בבא קמא, שבועות, וחולין. את חידושיו כתב ככל הנראה ללא שהיו בידו ספרי התלמוד עצמם, מאחר שהם נידונו אז לשריפה והחזקתם הייתה בלתי חוקית, הוא ביסס את ספרו על הלכות הרי"ף, היד החזקה ופסקי רבינו ישעיה די טראני. ביאורו לתלמוד נדפס לראשונה בשנת ה'תשל"ה על ידי מכון ירושלים. בנוסף חיבר ביאור למסכת מידות שנדפס בירושלים ה'תשכ"ג.

==קישורים חיצוניים==
* 
* 
* 
* 
* 

==הערות שוליים==

קטגוריה:ילידי 1550
קטגוריה:מנטובה: רבנים
קטגוריה:פרשני התלמוד
קטגוריה:נפטרים ב-1617
ישמעאל העכברי

ישמעאל העכברי היה מייסד כת יהודית בבבל, שנקראה "אל-עכבריה", שחי במאה ה-9. 

ישמעאל העכברי חי בימי הכליף אל-מעתצם. המידע עליו מגיע בעיקר מספרו של יעקב הקרקסאני הכותב עליו שהוא היה איש נלעג בעיני הסובבים אותו, נוטה לשגעון, שבגאוותו ביזה את ענן בן דוד וביקש לקראת מותו שיכתבו על קברו "רכב ישראל ופרשיו". כינויו מגיע מכך שהוא היה מהעיר עכברא. 

ישמעאל העכברי טען שאין להתייחס לקרי בתנ"ך אלא רק לכתיב. הוא גם תיקן את הטקסט המקראי במקום שהוא היה נראה לו מוקשה. בין השאר הוא קבע את השינויים הבאים:
* בפסוק המתאר את קין רוצח את הבל הוא הוסיף: "ויאמר קין אל הבל אחיו קום נצא השדה ויהי בהיותם בשדה ויקם קין אל הבל אחיו ויהרגהו"
* בפסוק "וכל העם רואים את הקולות" הוא תיקן "שומעים את הקולות" 
* בפסוק על המן הוא תיקן: "ובני ישראל יאכלו את המן ארבעים שנה"
*בפסוק המונה את מספר בני לאה שירדו למצרים הוא תיקן מ"כל נפש בניו ובנותיו שלשים ושלש" ל"כל נפש בניו ובנותיו שלשים ושתיים"

בנוסף, הוא קבע שראש חודש מתחיל משעת המולד, אפילו אם זה לפני השקיעה. בנוסף, הוא התיר לאכול דברים שהוכנו על ידי גויים באיסור בשבת. ישמעאל העכברי, כמו ראשוני הקראים, אסר אכילת בשר בגולה. 

שמואל אברהם פוזננסקי מסיק מייחסו לענן בן דוד שישמעאל העכברי לא היה קראי, בניגוד לעמדותיהם של אברהם בר גוטלובר ואברהם אליהו הרכבי שפוזננסקי כותב שהם ראו בישמעאל קראי. חגי בן-שמאי כותב באנציקלופדיה העברית כפוזננסקי שישמעאל העכברי לא היה קראי.

יעקב הקרקסאני ויהודה בן אליהו הדסי כותבים שחלק מדוגמאות השינויים של ישמעאל העכברי מופיעים כבר אצל השומרונים ובעקבות זאת נראה מדברי הדסי שהוא סובר שישמעאל העכברי הושפע בכל שינוייו מהשומרונים. אל-מקריזי כותב על הכת של ישמעאל, אל-עכבריה, בקצרה, שהם בטלו חלק מהלכות שבת ושינו דברים בתורה. יהודה בן אליהו הדסי מזכיר, לעומת זאת, רק את השינויים בתורה. אל-מקריזי אינו מבדיל בין הכת של ישמעאל לבין זו של מישויה אלעכברי, ורואה בכתות שלהם את אותה כת. בעקבותיו הלך צבי גרץ שכתב שהכת נטתה לכיוון השומרונים. זיהוי שתי כתות אלו ככת אחת אינה מקובלת על רוב החוקרים. 

==הערות שוליים==

קטגוריה:יהדות בבל
אום סלמה

אום סלמה הינד בנת אבי אומיה (בערבית: أم سلمة هند بنت أبي أمية) הייתה אחת מנשותיו של מוחמד, נביא האסלאם<ref></ref>.

== לפני הנישואים למוחמד ==
לפני שנישאה למוחמד, הייתה אום סלמה נשואה לאבו סלמה, איתו היא הביאה לעולם ארבעה ילדים: סלמה, עומר, זיינב ורוקייה.

אום סלמה ובעלה היו בין הראשונים שקיבלו על עצמם את האסלאם. רק עלי ועוד כמה בודדים היו לפניהם. למרות הרדיפות שהם סבלו בשל התאסלמותם, המשיכו לחיות כמוסלמים אדוקים.

כשהרדיפות גברו, חיפשו המוסלמים החדשים מקום לחיות בו מחוץ למכה, מוחמד הורה להם להגר לחבש, וביניהם הייתה גם אום סלמה. בעת שהייתם בחבש שמעו המוסלמים שהרדיפות פחתו, ושעוד אנשים רבים התאסלמו, אך כששבו למכה, הרדיפות שוב גברו. משום כך, הורה להם מוחמד להגר לאל-מדינה<ref></ref>.

בשנת 625 נפצע בעלה של אום סלמה באורח קשה במהלך קרב אוחוד, ולאחר מכן מת מפצעיו.

לאחר שנפטר בעלה, הציע לה אבו בכר נישואים, והיא סרבה. לאחר מכן ביקש עומר את ידה, אך היא סירבה גם לו<ref></ref>.

== כאשתו של מוחמד ==
לאחר שסרבה להצעות הנישואים מאבו בכר ועומר, הציע לה מוחמד להתחתן איתו. תחילה היא היססה, אך לבסוף הסכימה<ref></ref>.

== פטירה ==
שנת הפטירה של אום סלמה אינה ידועה בוודאות. חלק מההיסטוריונים גורסים כי היא נפטרה בשנת 680, בעוד אחרים טוענים שנפטרה בשנת 683<ref></ref>.

== קישורים חיצוניים==

== הערות שוליים ==

קטגוריה:נשות מוחמד
קטגוריה:נשים במאה ה-6
קטגוריה:נשים במאה ה-7
קטגוריה:ילידי 596
פלאוסיופס

פלאוסיופס (שם מדעי: Palaeosyops) הוא סוג נכחד של יונק מפריט פרסה ממשפחת הברונתותריומים, שחי מתחילת ועד אמצע האאוקן באמריקה הצפונית. יונק זה היה קטן יחסית לסוגים מאוחרים יותר כמו המגצרופס והאמבולותריום שהגיעו למשקל של 2 עד 3.5 טונות בקירוב.

הממצאים של יונק זה התגלו בויומינג וכן בקולורדו ובאי אלסמיר שבקנדה, והוגדרו ב-1870 בידי החוקר האמריקני ג'וזף ליידי ובסוג נכללו 4 מינים לאחר שסוגים נוספים בוטלו. הממצאים כללו בעיקר שרידי שיניים שכללו מלתעות, שיניים טוחנות וניבים ארוכים. ניבים אלה דמו לשיני הטפיריים ותחילה הסיקו בטעות שבעליהם היה טורף או אוכל-כול, אך מדובר בטעות - הפלאוסיופס היה צמחוני לחלוטין והניבים עזרו לו להילחם ביריבים או בטורפים בלבד.

הוא היה קטן יחסית והגיע לגודל של פרה בגובה 1.6 מטר ובמשקל 600 עד 800 קילוגרם בממוצע. הוא היה חסר קרניים, אך היה בעל חדק כשל טפיר מעל אפו, איתו "אחז" בענפי עצים ושיחים. הוא היה בעל רגליים קצרות ואורך עצם הזרוע שלו הגיע לאורך 26 סנטימטרים בלבד. מבנה השיניים הותאם לאכילת צמחייה רכה. הייתה לו דו-צורתיות זוויגית בין הזכרים לנקבות, הקטנות יותר.

הוא היה יונק יערות נמוך שהתקיים בסביבה לחה. עם זאת יערות אלה התייבשו והוחלפו בצמחיית ערבה, מה שתרם להכחדתו.

==קישורים חיצוניים==

קטגוריה:ברונתותריומים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
יורגוס אתאנאסיאדיס

יורגוס אתאנאסיאדיס (ביוונית: Γιώργος Αθανασιάδης; נולד ב-7 באפריל 1993) הוא כדורגלן יווני המשחק בעמדת השוער בא.א.ק. אתונה.

==קריירה==
את הופעת הבכורה שלו בקבוצת בוגרים ערך ב-27 באוקטובר 2012, בהפסד 1–2 של קבוצתו פאנטראקיקוס, ששיחקה באותו זמן בליגת העל היוונית. בעונת 2012/2013 ערך שתי הופעות בלבד ובעונת 2013/2014 הופיע 8 פעמים. בעונת 2014/2015 הפך לשוער הראשון של הקבוצה, ושיחק 25 פעמים. בעונת 2015/2016 ערך 24 הופעות בליגה.

ב-29 ביוני 2016 חתם לשלוש עונות באסטרס טריפוליס.<ref></ref> בעונת 2016/2017 שימש כשוער השני, בעונת 2017/2018 היה השוער הראשון ובעונת 2018/2019 שב להיות השוער השני.

ב-13 ביוני 2019 חתם בא.א.ק. אתונה עד לתום עונת 2022/2023.<ref></ref>

לקראת עונת הושאל לשריף טירספול המולדבית.

==קישורים חיצוניים==

==הערות שוליים==

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני פאנטראקיקוס
קטגוריה:כדורגלני אסטרס טריפוליס
קטגוריה:כדורגלני א.א.ק. אתונה
קטגוריה:כדורגלני שריף טירספול
קטגוריה:ספורטאים זרים במולדובה
קטגוריה:יוונים שנולדו ב-1993
אגריוכיירוס

שחזור של היצור
אגריוכיירוס (שם מדעי: Agriochoerus) הוא סוג נכחד של יונק פרסתן הקרוב לגמליים ומשויך לקבוצה בעלי כרית בעל-משפחה הנכחדת מריקואידודונטידה. הוא התקיים במישורי אמריקה הצפונית במהלך סוף תקופת האאוקן עד האוליגוקן. המאובנים שלו הוגדרו לראשונה ב-1850 בידי החוקר ג'וזף ליידי. המאובנים התגלו בססקצ'ואן, טקסס, דקוטה הדרומית ונברסקה.

יונק זה דמה במראהו לכבשה, והיה בינוני בגודלו כשהמין הגדול ביותר Agriochoerus antiquus הגיע עד אורך 1.8 מטר ולמשקל 85 קילוגרם. הוא היה בעל לסת רחבה וכבדה שהייתה בעלת זוג ניבים בולטים בקצה ומאחוריהם שיניים טוחנות בעלות מרווחים פנימיים, כך שאולי היה אוכל-כול נוסף על תזונתו מצמחייה. בניגוד לרוב הפרסתנים הוא היה בעל 5 אצבעות בעלות טפרים, כשהאגודל התנוון על רגליו הקדמיות וארבעה טפרים על הרגליים האחוריות. הרגליים הקדמיות היו ארוכות יחסית ובעלות כתפיים חזקות, מזכירות מעט כתפי חתוליים. הוא היה בעל עמוד שדרה גמיש כמו של חתול ובעל זנב ארוך וכבד. ייתכן שמבנה גופו הותאם ללטיפוס על עצים. חוקרים אחרים מעריכים שהטפרים הותאמו לחפירה של שורשים ופקעות מהאדמה.

יונק זה היה קרובם של המריכוידון והאנופלותריום, אך השתייך למשפחה נפרדת - Agriochoeridae. כמו שאר היונקים מקבוצתו הוא נכחד עם התייבשות הערבות והיערות בהם חי.

==קישורים חיצוניים==

קטגוריה:בעלי חיים שתוארו ב-1851
קטגוריה:טקסונים שתוארו בידי ג'וזף ליידי
קטגוריה:אוראודונטים
קטגוריה:יונקים שחיו בפלאוגן באמריקה הצפונית
קטגוריה:מכפילי פרסה שחיו בפלאוגן
קטגוריה:מגה-פאונה של הפלאוגן באמריקה הצפונית
פאנאגיוטיס צינטוטאס

פאנאגיוטיס צינטוטאס (ביוונית: Παναγιώτης Τσιντώτας; נולד ב-4 ביולי 1993) הוא כדורגלן יווני המשחק בעמדת השוער בא.א.ק. אתונה.

==קריירה==
צינטוטאס ערך את הופעת הבכורה שלו בקבוצה בוגרים במדי פייריקוס מהליגה היוונית השנייה ב-8 בינואר 2012.<ref></ref>

ביוני 2012 עבר ללבדיאקוס מליגת העל.<ref></ref> הוא ערך את הופעת הבכורה שלו ב-26 באפריל 2015, בניצחון קבוצתו 2–1 על אטרומיטוס.<ref></ref>

ב-24 ביוני 2017 חתם בא.א.ק. אתונה לשלוש עונות.<ref></ref> הוא ערך את הופעת הבכורה שלו בקבוצה ב-1 באוקטובר 2017, בהפסד 0–2 לאסטרס טריפוליס.<ref></ref> ב-7 בדצמבר 2017 ערך את הופעת הבכורה האירופית שלו, כששיחק בתיקו 0–0 עם אוסטריה וינה במסגרת הליגה האירופית.<ref></ref>

ב-29 באוגוסט 2018 האריך את חוזהו בקבוצה עד לתום עונת 2022/2023.<ref></ref>

==תארים==
;א.א.ק. אתונה
* אליפות: 2017/2018

==קישורים חיצוניים==

==הערות שוליים==

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני לבדיאקוס
קטגוריה:כדורגלני א.א.ק. אתונה
קטגוריה:יוונים שנולדו ב-1993
הכרזת תעניות

בשבת לפני תענית, יש הנוהגים להכריז על התענית שתחול בשבוע הבא. המקור למנהג הוא בדברי האבודרהם, והוא הובא בשמו בבית יוסף. האבודרהם כותב שאת ההכרזה מבצעים בשבת, אחרי קריאת ההפטרה ולפני אשרי (שלפני תפילת מוסף). המנהג הובא להלכה בשולחן ערוך, וכך נוהגים בקהילות הספרדים, וכן נוהגים גם התימנים ובנוסח פרובאנס.

הרמ"א כתב שבאשכנז לא נוהגים להכריז על התעניות, וכך נוהגים האשכנזים, גם בנוסח אשכנז וגם בנוסח ספרד. כמו כן, הוא לא מופיע בסידורי נוסח איטליה או נוסח רומניא. גם במנהג מצרים הישן נהגו שלא להכריז.

בהמשך, כותב המחבר שלא נוהגים להכריז על יום כיפור, תענית אסתר או תשעה באב. בארחות חיים נוסף שנוהגים לא להכריז על צום גדליה, והאחרונים הביאו את דבריו. כך שבפועל נותר שמכריזים רק על עשרה בטבת וי"ז בתמוז.

==מטרת ההכרזה==
האבודרהם כתב שההכרזה נועדה "להודיע לקהל באיזה יום יחול הצום". בהתאם לכך, הסביר בעל ארחות חיים הסביר את ההימנעות מהכרזה על תשעה באב וצום גדליה בכך שהם ידועים לכל, ואנשים לא יטעו במועד התענית. בדומה לכך, הסביר רבי רפאל אהרן בן שמעון שמטרת ההכרזה שאנשים לא ישכחו את התענית ויטעו לאכול, ולכן בתעניות ידוות אין צורך להכריז.

הגר"א הסביר שמכריזים על התענית משום שמעיקר הדין, הגמרא קבעה שבתעניות החורבן "רצו מתענין, לא רצו אין מתענין", וכיוון שהתענית אינה קבועה ותלויה ברצון הציבור, יש צורך להכריז שרוצים להתענות, במקום קבלת תענית. לפי הסבר זה, אין צורך להכריז על יום הכיפורים, תשעה באב ותענית אסתר, שאינן תעניות החורבן ולכן אינן תלויות ברצון הציבור. הוא מסביר עוד שלמנהג אשכנז אין מכריזים על אף תענית משום שלהלכה, גם תעניות החורבן נחשבות תעניות קבועות, כי קבלו עליהם כל ישראל להתענות בהן. בדומה לזה כתב רבי חיים פלאג'י, שמאחר שהתעניות כתובות בפסוק, סוברים האשכנזים שאין צריך להכריז עליהם כי אינם צריכים קבלה.

==הערות שוליים==

קטגוריה:ליטורגיה יהודית
קטגוריה:תפילת מוסף של שבת
קטגוריה:תעניות
ואסיליוס בארקאס

ואסיליוס בארקאס (ביוונית: Βασίλειος "Βασίλης" Μπάρκας; נולד ב-30 במאי 1994) הוא כדורגלן יווני המשחק בעמדת השוער.

==קריירה==
בארקאס שיחק בקבוצת הנוער של אטרומיטוס, ובתחילת עונת 2013/2014 חתם על חוזהו המקצועני הראשון.

ב-20 במאי 2015 ערך את הופעת הבכורה שלו בקבוצה, כשעלה כמחליף לשוער אנדריי גורבונוב בדקה 83. ב-30 בינואר 2016 ערך את הופעתו הראשונה בהרכב<ref>[http://www.contra.gr/Soccer/Hellas/Superleague/20agonistiki/paok-atromhtos-live.3884189.html ΠΑΟΚ - Ατρόμητος 1-1]</ref> ועד לתום העונה היה לשוער הראשון של הקבוצה.<ref>[http://www.sentragoal.gr/article.asp?catid=39439&subid=2&pubid=130068983 Ο... ιπτάμενος Ελληνο-ολλανδός]</ref>

ב-9 ביוני 2016 חתם בא.א.ק. אתונה.<ref>[http://www.sportdog.gr/sports/podosfairo/article/342941/oxyronei-ta-gkolpost-me-loria-kai-mparka Οχυρώνει τα γκολπόστ με Λόρια και Μπάρκα]</ref> הוא ערך את הופעת הבכורה שלו בקבוצה ב-27 בנובמבר 2016, בניצחון קבוצתו 3–0 על פלטניאס.

ב-20 ביולי 2017 הוא שבר את אגודל יד ימינו,<ref>[http://www.sport24.gr/football/omades/Aek/sovarh-zhmia-o-mparkas.4774468.html Σοβαρή ζημιά ο Μπάρκας]</ref> ושב להרכב ב-29 בנובמבר 2017.<ref>[http://www.gazzetta.gr/football/kypello-elladas/article/1168070/mparkas-elpizo-na-gino-xana-vasikos Μπάρκας: «Ελπίζω να γίνω ξανά βασικός»]</ref>

ב-7 ביוני 2018 האריך את חוזהו בקבוצה עד לתום עונת 2021/2022.<ref>[https://www.efsyn.gr/arthro/stin-aek-mehri-2022-o-mparkas Στην ΑΕΚ μέχρι το 2022 ο Μπάρκας]</ref>

ב-30 ביולי 2020 חתם בסלטיק לארבע שנים.

ב-7 ביולי 2022 הושאל לעונה אחת לאוטרכט.

===קריירת נבחרות===
בארקאס ערך הופעת בנבחרות יוון עד גיל 19 ועד גיל 21, וב-27 במרץ 2018 ערך את הופעת הבכורה שלו בנבחרת הבוגרת בניצחון נבחרתו 1–0 על במשחק ידידות.<ref></ref>

==תארים==
;א.א.ק. אתונה
* אליפות: 2017/2018

==קישורים חיצוניים==

==הערות שוליים==

קטגוריה:כדורגלנים יוונים
קטגוריה:שוערי כדורגל יוונים
קטגוריה:אתונה: כדורגלנים
קטגוריה:כדורגלני אטרומיטוס
קטגוריה:כדורגלני א.א.ק. אתונה
קטגוריה:כדורגלני סלטיק
קטגוריה:כדורגלני אוטרכט
קטגוריה:כדורגלני נבחרת יוון
קטגוריה:יוונים שנולדו ב-1993
אלטון אקולטסה

אלטון-אופוי אקולטסה (בהולנדית: Elton-Ofoi Acolatse; נולד ב-25 ביולי 1995) הוא כדורגלן הולנדי המשחק בעמדת הקיצוני בדיושג'ר.

==קריירה==
אקולטסה נולד בהולנד להורים ממוצא גאנאי. הוא שיחק במחלקות הנוער של אייאקס אמסטרדם, וב-27 באפריל 2012 חתם על חוזהו המקצועני הראשון, עד ל-30 ביוני 2015.<ref name=contract12></ref> הוא ערך את הופעת הבכורה שלו באייאקס ב' ב-17 בינואר 2014.<ref></ref>

ב-21 ביולי 2016 חתם לשלוש עונות בווסטרלו הבלגית.<ref>[http://www.kvcwesterlo.be/a-kern/nieuws/item/1898-transfer-acolatse-ook-afgerond Transfer Acolatse ook afgerond] KVCWesterlo.be, 21 July 2016</ref> הוא ערך את הופעת הבכורה שלו ב-31 ביולי, ואף כבש שער בכורה.<ref>[http://www.ajax.nl/streams/ajax-actueel/eltonofoi-acolatse-naar-kvc-westerlo-.htm Elton-Ofoi Acolatse naar KVC Westerlo] Ajax.nl, 21 July 2016</ref>

ב-5 באפריל 2017 חתם על חוזה לארבע שנים בקלאב ברוז'.<ref>[https://www.ajaxshowtime.com/article/voetbalnieuws/103558/update-acolatse-vier-jaar-naar-club-brugge Acolatse vier jaar naar Club Brugge] AjaxShowtime.com, 5 April 2017</ref> הוא הושאל לסנט טרוידן עד לתום העונה, ובתום העונה עבר רשמית לסנט טרוידן.

ב-6 בפברואר 2020 הושאל להפועל באר שבע עד לתום העונה עם אופציה לרכישה. במהלך עונת 2020/2021 היה שותף למשחקי קבוצתו במסגרת הליגה האירופית, בהם כבש חמישה שערים.

ב-4 בספטמבר 2021 הושאל לעונה אחת לבורסאספור מהליגה הטורקית השנייה, ובתום העונה שב להפועל באר שבע והוקפא כדי לאפשר את החתמתו של אדריאן פאון. ב-17 בינואר 2023 הגיע עם המועדון להסכמה על התרת חוזהו, וחתם במ.ס. אשדוד.

בקיץ חתם בדיושג'ר מליגת העל ההונגרית.

== תארים ==
; הפועל באר שבע
* גביע המדינה: 2019/2020

; נבחרת הולנד עד גיל 17
* אליפות אירופה בכדורגל עד גיל 17: 2012

==קישורים חיצוניים==

* 

==הערות שוליים==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני וסטרלו
קטגוריה:כדורגלני קלאב ברוז'
קטגוריה:כדורגלני סנט טרוידן
קטגוריה:כדורגלני הפועל באר שבע
קטגוריה:כדורגלני בורסאספור
קטגוריה:כדורגלני מועדון ספורט אשדוד
קטגוריה:כדורגלני דיושג'ר
קטגוריה:כדורגלנים זרים בישראל
קטגוריה:ספורטאים הולנדים בבלגיה
קטגוריה:ספורטאים הולנדים בישראל
קטגוריה:ספורטאים הולנדים בטורקיה
קטגוריה:ספורטאים זרים בהונגריה
קטגוריה:הולנדים שנולדו ב-1995
פומה פרדואידס

פומה פרדואידס (שם מדעי: Puma pardoides) הוא מין נכחד של חתול גדול. חתול זה ידוע בשם העממי פנתר אוון, אף שאינו שייך לסוג פנתר אלא לסוג פומה לצד פומת ההרים המודרנית. החתול התגלה בחפירות באנגליה וצרפת ונקרא בשמו ב-1846 בידי החוקר האנגלי ריצ'רד אוון, ממנו קיבל את שמו העממי. תחילה החתול הוגדר כמין דומה לנמר מהסוג פנתר (Panthera) ובהמשך הועבר לסוג Viretailurus. בהמשך הגולגולת נבדקה והתקשרה לגולגולות של פומות והוא הועבר לסוג פומה.

פומה פרהיסטורית זו חיה במשך הפליסטוקן של אירופה לפני 2,100,000 עד 800,000 שנים מהיום. פומה זו היא היחידה בסוגה שהתקיימה בעולם הישן, כאשר הפומה המודרנית והמין פומה פומואידס (Puma pumoides) חיו ביבשת אמריקה לצד מינים דומים כמו ברדלס אמריקני. ייתכן שקרוביה עברו את גשר היבשה של ברינגיה לעולם החדש.

הפומה הגיעה לגודל של 60 עד 100 קילוגרם והיא צדה מיני פרסתנים בינוניים כמו איילים, חזירי בר או סוסיים שחיו באזור. הניבים הגדולים בקדמת לסתה עזרו לה להרוג את הטרף ביעילות בדומה לפומה המודרנית.

==קישורים חיצוניים==

קטגוריה:בעלי חיים שתוארו ב-1860
קטגוריה:טקסונים שתוארו בידי ריצ'רד אוון
קטגוריה:חתוליים פרהיסטוריים
קטגוריה:יונקים שחיו בפליסטוקן באירופה
קטגוריה:מגה-פאונה של הפליסטוקן באירואסיה
קטגוריה:מאובני טקסונים שתוארו ב-1846
PeR

PeR היא להקת פופ לטבית.
== היסטוריה ==
הלהקה הוקמה ב-2007, ביולי אותה שנה ביצעה הלהקה את הופעת הבכורה ב-"Dziesma manai paaudzei", פסטיבל מוזיקה לטבי, לאחר מכן הם נסעו למוסקבה על מנת להשתתף בתוכנית "Minuta slavy", הגרסה הרוסית של הפורמט "גוט טאלנט", שם הם היו במקום הרביעי.

לאחר מכן כשחזרו ללטביה השתתפו באירוע המוזיקלי "Bildes", הופעה זו היוותה את ההופעה האחרונה של הלהקה עם כל חבריה המקוריים.

הלהקה צברה פופולריות כשהשתתפה בתחרות מוזיקה של רשת הטלוויזיה LNT, שם הם עלו לגמר

ב-2009 יצא הסינגל הראשון שלהם "Bye, Bye", איתו השתתפו באותה שנה לראשונה ב-Eirodziesma, האירוע הלטבי לבחירת נציג המדינה לאירוויזיון, ב-2010 ו-2012 הם השתתפו פעמיים נוספות בתחרות מבלי לזכות.

ב-2012 יצא אלבומם שנקרא בשם הלהקה "PeR".

ב-2013 הם זכו לראשונה ב-"Eirodziesma" עם השיר "Here We Go", באירוויזיון 2013 במאלמה שבשוודיה הם לא עלו לגמר

== קישורים חיצוניים ==

קטגוריה:להקות לטביות
קטגוריה:משתתפי אירוויזיון 2013
קטגוריה:נציגי לטביה באירוויזיון
קטגוריה:להקות בנים
ארקטואידה

ארקטואידה (שם מדעי: Arctoidea; מילולית: "אוזן דוב") היא אינפרא-סדרה של יונקים טורפים מתת-הסדרה דמויי-כלב. קבוצה זו מכילה את כל דמויי-הכלב למעט הכלביים וכלבי הדוב, לרבות הדוביים והטורפים הימיים, וכן את הטורפים דמויי-הסמורים - מוסטלואידה.

המינים הראשונים מקבוצה זו התפתחו לפני 46 מיליון שנה בתקופת האאוקן שבפלאוגן, והם התפתחו לאורך כל היבשות. מינים אלה בעלי מבנה פנים מעוגלות, לסתות גדולות יחסית וכפות בעלות טפרים חדים. הם שונים מהכלביים במבנה ההליכה והפסיעות שלהם, בה הם מניחים את מרבית כף הרגל על הקרקע. הדבר אומר שהם איטיים יותר, אך פיזיים יותר במבנה שלהם. חלקם הם טפסני עצים מומחים בעוד אחרים חיים לרוב על הקרקע והטורפים הימיים פנו אל הים.

==מיון==
* המיקיוניים (Hemicyonidae) - נכחדה
* דוביים (Ursidae)
*תת-קבוצה Pan-Pinnipedia
** סמנטוריים (Semantoridae) - נכחדה
**קבוצה דמויי-טורפים ימיים (Pinnipedimorpha)
*** אנליארקטיים (Enaliarctidae) - נכחדה
*** קבוצה טורפים ימיים (Pinnipedia)
**** כלבי ים (Phocidae)
**** דסמנטופוקיים (Desmatophocidae) - נכחדה
**** ניבתניים (Odobenidae) - בה מין יחיד ניבתן (Odobenus rosmarus)
**** אוטריים (Otariidae)
*על-משפחה מוסטלואידה (Musteloidea)
** סמוריים (Mustelidae)
** בואשיים (Mephitidae)
** ראקוניים (Procyonidae)
** פנדות אדומות (Ailuridae) - בה מין יחיד פנדה אדומה (Ailurus fulgens)

תרשים מיון

==קישורים חיצוניים==

קטגוריה:בעלי חיים שתוארו ב-1869
קטגוריה:טקסונים שתוארו בידי ויליאם הנרי פלואר
קטגוריה:דמויי כלב
קטגוריה:אינפרא-סדרות בעלי חיים